recursal/SuperWikiNEXT-32B huggingface dataset:
Ο **Πάβελ Σλόζιλ** (*λατινικό αλφάβητο : Pavel Složil*), γεννημένος στην Οπάβα της Τσεχοσλοβακίας στις 29 Δεκεμβρίου 1955, είναι πρώην Τσεχοσλοβάκος, σήμερα Τσέχος, πρωταθλητής της αντισφαίρισης. 

Ο Σλόζιλ οφείλει το μεγαλύτερο μέρος της επιτυχίας του στην αντισφαίριση ενώ παίζει στα διπλά. Κατά τη διάρκεια της καριέρας του κέρδισε 32 τίτλους στα διπλά και τελείωσε επιλαχόντας επιπλέον 29 φορές, μεταξύ άλλων στο Γαλλικό Όπεν το 1984. Ο Σλόζιλ με συμπαίκτρια την Ρενάτα Τομάνοβα κέρδισαν το Παγκόσμιο πρωτάθλημα μικτών διπλών του 1978.

Το 1985 ο Σλόζιλ έφτασε στο No 4 του κόσμου στα διπλά. Στο απλό και σε σημαντικά τουρνουά ήταν μόλις δύο φορές νικητής, το 1981 στην Λωραίνη και το 1985 στο Κίιτσμπουχελ. Συμμετείχε σε 11 διοργανώσεις του κυπέλλου Ντέιβις για την Τσεχοσλοβακία από το 1978 έως το 1986 με ρεκόρ 7-2 στα διπλά και ρεκόρ 4-2 στο απλό. Με την Τσεχοσλοβακία κατέκτησε το κύπελλο Ντέιβις το 1980, μαζί με τους συμπαίκτες του Ιβάν Λεντλ, Τόμας Σμιντ και Γιαν Κόντες. Δεν είχε συμμετάσχει ποτέ στο Αυστραλιανό όπεν.

Ήταν προπονητής της Στέφι Κραφ από το Νοέμβριο του 1986 μέχρι το τέλος του 1991. Στη συνέχεια ανέλαβε την Τζένιφερ Καπριάτι, την Άννα Κουρνίκοβα και τη Μαγδαλένα Μαλέεβα μεταξύ 1992 και 1999. Το 2002 άρχισε να εργάζεται στο "World Tennis" Club στη Νάπολη της Φλώριδας. Υπηρέτησε εκεί ως Διευθυντής Τένις μέχρι το 2014, όταν άρχισε προπόνηση και διδασκαλία στην Ακαδημία Τένις Sanchez-Casal, επίσης στη Νάπολη. Εκεί συνεργάζεται με νεαρούς παίκτες και συνεχίζει να διδάσκει τένις σε ένα ευρύ φάσμα παικτών.

Παραπομπές
----------

1. ↑  *ATP website*.
2. ↑  *The Fine Art Archive*. 77196.
3. 1 2 3  Ο Σλόζιλ στο κύπελλο Ντειβις
4. ↑  Ο Σλόζιλ στην ΑΤΡ
5. 1 2  «Ο Σλόζιλ στην ITF». Αρχειοθετήθηκε από το πρωτότυπο στις 22 Μαρτίου 2016. Ανακτήθηκε στις 5 Οκτωβρίου 2017.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 84491130
* ISNI: 0000 0000 5668 1475
* GND: 1225141516
* NKC: kup19990000092187

 |

 |
Η **πρωτοϊνδοευρωπαϊκή** (ΠΙΕ) είναι ο θεωρούμενος κοινός πρόγονος της ινδοευρωπαϊκής γλωσσικής οικογένειας. Τα προτεινόμενα χαρακτηριστικά προέρχονται από τη γλωσσική ανακατασκευή κατεγραμμένων ινδοευρωπαϊκών γλωσσών. Δεν υπάρχει άμεση καταγραφή της ΠΙΕ.

Η δουλειά που έχει γίνει για την ανακατασκευή της ΠΙΕ είναι πολύ περισσότερη από αυτή που έχει γίνει για κάθε άλλη πρωτογλώσσα, όντας ως αποτέλεσμα η περισσότερο μελετημένη και κατανοημένη πρωτογλώσσα. Η πλειοψηφία της γλωσσολογικής εργασίας του 19ου αιώνα αφιερώθηκε στην ανακατασκευή της ΠΙΕ ή των πρωτογλωσσών που εξελίχθηκαν από αυτή (όπως η πρωτογερμανική και η πρωτοϊνδοϊρανική) και πολλές από τις σύγχρονες τεχνικές της γλωσσικής ανακατασκευής όπως η συγκριτική μέθοδος αναπτύχθηκαν.

Υποτίθεται ότι η ΠΙΕ ήταν μια ενιαία γλώσσα από το 4500 μέχρι το 2500 π.Χ. κατά την ύστερη Νεολιθική έως την πρώιμη εποχή του Χαλκού, αν και οι εκτιμήσεις ποικίλλουν κατά πάνω από χίλια χρόνια. Σύμφωνα με την επικρατέστερη υπόθεση του Κουργκάν, η αρχική πατρίδα των πρωτοϊνδοευρωπαίων ίσως βρισκόταν στην Ποντιακή-Κασπιακή στέπα της ανατολικής Ευρώπης. Η γλωσσική ανακατασκευή της ΠΙΕ έχει δώσει πληροφορίες για τον αγροτικό πολιτισμό και την πατριαρχική θρησκεία των ομιλητών της.

Καθώς οι ομιλητές της πρωτοϊνδοευρωπαϊκής γλώσσας απομονώθηκαν μεταξύ τους λόγω των ινδοευρωπαϊκών μεταναστεύσεων οι περιφερειακές διάλεκτοι της πρωτοϊνδοευρωπαϊκής γλώσσας άρχισαν να διαφοροποιούνται στην προφορά, την μορφολογία και το λεξιλόγιο. Κατά τη διάρκεια πολλών αιώνων, αυτές οι διάλεκτοι μετεξελίχθηκαν στις γνωστές αρχαίες ινδοευρωπαϊκές γλώσσες (π.χ. σανσκριτικά, αρχαία ελληνικά, λατινικά). Η περαιτέρω γλωσσική διαφοροποίηση οδήγησε στην διαμόρφωση των γλωσσών που ομιλούμε σήμερα. Σήμερα, οι σημαντικότεροι, όσον αφορά τον αριθμό ομιλητών, απόγονοι της ΠΙΕ είναι τα ισπανικά, τα αγγλικά, τα πορτογαλικά, τα ινδουστανικά (χίντι και ούρντου), τα βεγγαλικά, τα ρωσικά, τα παντζαμπικά, τα γερμανικά, τα περσικά, τα γαλλικά, τα μαράτι, τα ιταλικά και τα γκουτζαρατικά.

Πιστεύεται ότι η ΠΙΕ είχε ένα περίπλοκο μορφολογικό σύστημα που περιλάμβανε κλιτά επιθήματα, άμπλαουτ (αλλαγές συμφώνων που δημιουργούσαν άλλες λέξεις) και μια ιδιαίτερη προφορά. Τα ουσιαστικά και οι αντωνυμίες της ΠΙΕ είχαν ένα πολύπλοκο κλιτικό σύστημα και τα ρήματα είχαν ένα πολύπλοκο επίπεδο συζυγιών. Η φωνολογία, οι μετοχές, τα αριθμητικά και άλλα στοιχεία της ΠΙΕ έχουν ανακατασκευαστεί αρκετά καλά.

Επίσης ως συμβατικό σύμβολο των ανακατασκευασμένων λέξεων χρησιμοποιούνται αστερίσκοι (π.χ. \**wódr̥*, \**ḱwṓ*, ή \**tréyes).*

Παραπομπές
----------

1. ↑  «Archaeology et al: an Indo-European study» (PDF). *School of History, Classics and Archaeology*. The University of Edinburgh. 11 Απριλίου 2018. Ανακτήθηκε στις 1 Δεκεμβρίου 2018.
2. ↑  Powell, Eric A. «Telling Tales in Proto-Indo-European». *Archaeology*. Ανακτήθηκε στις 30 Ιουλίου 2017.
3. ↑  Fortson, Benjamin W. (2004). *Indo-European language and culture: an introduction*. Malden, Mass: Blackwell. σελ. 16. ISBN 1405103159.
Ο **Πανηλειακός Αθλητικός Σύλλογος Καράτε** Αναγνωρισμένος απο τη Γενική Γραμματεία Αθλητισμού

Μέλος της Ελληνικής Ομοσπονδίας Καράτε και της ελληνικής οργάνωσης SHITO RYU ΚΑΡΑΤΕ. 

Επίσημο έτος ίδρυσης του συλλόγου είναι το 1993. 

Σήμερα στο δυναμικό του έχει πολλούς αθλητές που ασχολούνται συστηματικά με το άθλημα του ΚΑΡΑΤΕ. Στηρίζει τον πρωταθλητισμό και συμμετέχει σε όλα τα αναγνωρισμένα πρωταθλήματα.

Οι αθλητές που κατακτούν μετάλλιο εξασφαλίζουν μόρια για την τριτοβάθμια εκπαίδευση.

Το σύστημα το οποίο διδάσκεται είναι το SHITO RYU.

Έδρα του αποτελεί η διεύθυνση: ΑΝΤΩΝΙΟΥ ΠΕΤΡΑΛΙΑ 3 ΑΜΑΛΙΑΔΑ  Τ.Κ 27200

  

Ο Προπονητής Ανδρέας Κακοταρίτης με 40 χρόνια προσφοράς στο καράτε με δεκάδες επιτυχίες, τίτλους και επαίνους έχει καταφέρει να δημιουργήσει μια ξεχωριστή κοινωνία παιδιών, με στόχο τη σωστή εκπαίδευση, τον σύγχρονο πρωταθλητισμό, το ήθος, την πειθαρχια και τη μεγάλη αυτοπεποίθηση. Εξάλλου η σκληρή δουλειά και η αγάπη για τα παιδιά, συντέλεσαν σημαντικά ώστε οι αθλητές σε όλα αυτά τα χρόνια να διακριθούν σε Πανελλήνια Βαλκάνια, Διεθνή και Παγκόσμια Πρωταθλήματα. Πάνω από όλα όμως έχουν διακριθεί στην ίδια τη ζωή μένοντας μακριά από οτιδήποτε τους κάνει κακό. Το Διοικητικό Συμβούλιο του Συλλόγου συνέβαλε και αυτό με τον καλύτερο τρόπο για την πρόοδο, τη διάδοση και την ανάπτυξη του καράτε.
Συντεταγμένες: 50°30′47″S 73°08′50″W﻿ / ﻿50.5129714°S 73.1472488°W﻿ / -50.5129714; -73.1472488

Τουρίστες αποθαυμάζουν το μεγαλείο του παγετώνα
Ο **Παγετώνας Περίτο Μορένο** (ισπ. *Glaciar Perito Moreno*), βρίσκεται στην Αργεντινή, στο Εθνικό Πάρκο των Παγετώνων στην επαρχία της Σάντα Κρουζ, και αποτελεί ένα από τους ελκυστικότερους τουριστικούς προορισμούς της χώρας.
Ο παγετώνας προσεγγίζεται από την πανέμορφη κωμόπολη του Ελ Καλαφάτε, 80 χλμ μακριά και κύριο κέντρο τουρισμού της περιοχής. Την ονομασία του την πήρε από τον Αργεντινό εξερευνητή Φρανσίσκο Μορένο τον επονομαζόμενο και Περίτο, που σημαίνει τον ″ειδικό″.

Ο παγετώνας
-----------

Ο παγετώνας Περίτο Μορένο είναι ένας από τους μεγαλύτερους στην Παταγωνία με μήκος που φτάνει τα 30 χιλιόμετρα. Η αρχή του βρίσκεται σε υψόμετρο 2.100 μέτρων και καταλήγει στα θερμά επίπεδα της λίμνης Αργεντινής, 180 μέτρα πάνω από το επίπεδο της θάλασσας. Συγκαταλέγεται στους ελάχιστους παγετώνες παγκοσμίως που εξακολουθούν να αυξάνονται με τον χρόνο, γεγονός που τον καθιστά αντικείμενο μελέτης από τους ειδικούς. Το μέτωπο του παγετώνα εκτείνεται σε μήκος 5 χιλιομέτρων, και το μέσο ύψος του φθάνει τα 75 μέτρα πάνω από την επιφάνεια της λίμνης, ενώ το βυθισμένο τμήμα του είναι 170 μέτρα.

Παγετώνας Περίτο Μορένο is located in ΑργεντινήΠαγετώνας Περίτο ΜορένοΘέση στον χάρτη της Αργεντινής

Η κατάρρευση
------------

Ο παγετώνας Περίτο Μορένο
Ο παγετώνας καθώς επεκτείνεται, συναντά την απέναντι ξηρά της χερσονήσου του Μαγγελάνου, αποκόπτοντας έτσι τον νότιο βραχίονα, της λίμνης Αργεντινής, τον Μπράτσο Ρίκο (Braco Rico) από την υπόλοιπη λίμνη. Τότε, η στάθμη του Μπράτσο Ρίκο αρχίζει να ανυψώνεται σταδιακά, δεχόμενη τα ύδατα της λεκάνης απορροής της, φθάνοντας έως και 30 μέτρα πάνω από τη στάθμη της υπόλοιπης λίμνης. Η δύναμη που ασκεί το νερό στη βάση του παγετώνα τον διαβρώνει σιγά-σιγά, έως ότου αναγκάζεται το παγωμένο αυτό φράγμα να 
καταρρεύσει τελείως και τα νερά να παροχετευθούν στη λίμνη μέσω του πορθμού του Τυμπάνου (Canal de los Tempanos). Τώρα το σκηνικό είναι έτοιμο για την έναρξη του επόμενου κύκλου. Ο κύκλος αυτός είναι ακανόνιστος και διαρκεί δύο, τρία ή και περισσότερα χρόνια ο ένας από τον άλλον. Η πλέον πρόσφατη κατάρρευση συνέβη στις 10 Μαρτίου 2016, ενώ προηγούμενες έχουν καταγραφεί το 2012, 2008, 2006, 2004 κ.λ.π.

Μικρή κατάρρευση στο μέτωπο του Περίτο Μορένο

Τουρισμός
---------

Ο παγετώνας Περίτο Μορένο αποτελεί ένα από τα δημοφιλέστερα αξιοθέατα της Παταγωνίας. Στην περιοχή δραστηριοποιούνται πολλές τουριστικές εταιρείες, οι οποίες δρομολογούν τόσο πλοία όσο και λεωφορεία, για τον συγκεκριμένο παγετώνα αλλά και άλλους γειτονικούς. Με λεωφορείο απέχει δύο περίπου ώρες από το θέρετρο του Ελ Καλαφάτε. Επί τόπου, στον παγετώνα λειτουργεί κέντρο επισκεπτών, ενώ μπορεί κάποιος να επιλέξει μεταξύ δύο διαδρομών, μιάς διάρκειας μιάμισυ ώρας, και μιάς μεγαλύτερης διάρκειας πέντε ωρών.

Παραπομπές
----------

1. ↑
2. ↑  Jump up ^ "El glaciar Perito Moreno se rompe en invierno por primera vez desde 1917" (in Spanish). 2008-10-07. Retrieved 2012-10-10.
Το **Πανεπιστήμιο του Τζιλίν** (συχνά συντομογραφία: JLU ή 吉大) είναι κορυφαίο εθνικό ερευνητικό πανεπιστήμιο που βρίσκεται στην πόλη Τσανγκτσούν της Κίνας. Είναι υπό την άμεση δικαιοδοσία του Υπουργείου Παιδείας της Κίνας.  Το Πανεπιστήμιο του Τζιλίν κατατάσσεται σταθερά ως ένα από τα πιο διάσημα πανεπιστήμια της Κίνας.   Τα ερευνητικά έργα του JLU στη μηχανική αυτοκινήτων, τη χημεία, την επιστήμη των υπολογιστών, την ηλεκτρική μηχανική και τη βιολογία αναγνωρίζονται διεθνώς.    Το 2017, το πανεπιστήμιο υποστηρίζεται για την επίτευξη ακαδημαϊκού καθεστώτος «παγκόσμιας κλάσης» κατηγορίας Α στο πλαίσιο του Σχεδίου Πανεπιστημίου Διπλής Πρώτης Θέσης από την Κίνα.   Απόφοιτος του JLU είναι η Αντιπρόεδρος της Λαϊκής Δημοκρατίας της Κίνας Liu Yandong.

Παραπομπές
----------

1. ↑  «China-Rice Advanced Leadership Forum». Αρχειοθετήθηκε από το πρωτότυπο στις 29 Αυγούστου 2008. Ανακτήθηκε στις 3 Σεπτεμβρίου 2007.
2. ↑  «University in China - China Education Center». Ανακτήθηκε στις 15 Ιουλίου 2015.
3. ↑  «2013йѧа600ǿ-Ѻ». Ανακτήθηκε στις 15 Ιουλίου 2015.
4. ↑  "985工程"学校名单. Αρχειοθετήθηκε από το πρωτότυπο στις 3 Μαΐου 2015. Ανακτήθηκε στις 15 Ιουλίου 2015.
5. ↑  "211工程"学校名单. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 15 Ιουλίου 2015.
6. ↑  教育部公示"2011计划"入选名单. 12 Απριλίου 2013.
7. ↑  «China to develop 42 world-class universities - People's Daily Online».
8. ↑  «教育部 财政部 国家发展改革委关于公布世界一流大学和一流学科建设高校及建设学科名单的通知 - 中华人民共和国教育部政府门户网站».

Εξωτερικοί σύνδεσμοι
--------------------

* Πολυμέσα σχετικά με το θέμα  Jilin University στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146549583
* LCCN: n50053488
* ISNI: 0000 0004 1760 5735
* GND: 133648-4
* SUDOC: 179916718

 |

 |
Το **Πανεπιστήμιο του Φόρνταμ** είναι ιδιωτικό ερευνητικό πανεπιστήμιο στην Νέα Υόρκη. Έχοντας ιδρυθεί το 1841 και ονομαστεί από την συνοικία στο Μπρονξ, όπου βρίσκεται μέρος της πανεπιστημιούπολης, το Φόρνταμ είναι το παλιότερο καθολικό και
ιησουιτικό πανεπιστήμιο στις Βόρειες Ηνωμένες Πολιτείες και το τρίτο παλιότερο πανεπιστήμιο στην πολιτεία της Νέας Υόρκης.

Το Φόρνταμ αποτελείται από δέκα κολέγια. Τέσσερα από αυτά είναι κολέγια προπτυχιακών σπουδών, ενώ έξι από αυτά μεταπτυχιακών.

Ιστορία
-------

Έχοντας ιδρυθεί ως Κολέγιο Σάιντ Τζονς από τον Τζον Χιους, το Φόρνταμ επιμελήθηκε από την Εταιρεία του Ιησού και έχει σήμερα γίνει ένα ανεξάρτητο ερευνητικό πανεπιστήμιο. Ο πρώτος πρύτανης του Φόρνταμ ήταν ο Τζον ΜακΚλόσκι, ο οποίος θα γινόταν ο πρώτος καθολικός καρδινάλιος στις ΗΠΑ.

Αν και το Φόρνταμ είναι πλήρως ανεξάρτητο από την εκκλησία, όλοι οι πρυτάνεις του υπήρξαν Ιησουίτες. Το Φόρνταμ είναι το μόνο ανώτατο εκπαιδευτικό ίδρυμα στην Νέα Υόρκη.

Προσωπικότητες που συνδέονται με το Φόρνταμ
-------------------------------------------

Ένας Πρόεδρος των Ηνωμένων Πολιτειών είναι απόφοιτος του Φόρνταμ (Ντόναλντ Τραμπ).

Άλλοι σημαντικοί απόφοιτοι είναι οι:

* Άλαν Άλντα, βραβευμένος με Έμμυ και Χρυσή Σφαίρα ηθοποιός
* Πάμελα Κλάρκσον, υποψήφια για Όσκαρ ηθοποιός
* Άντριου Κουόμο, Κυβερνήτης της Νέας Υόρκης
* Ντον Ντελίλο, υποψήφιος για Πούλιτζερ μυθιστορηματογράφος
* Λάνα Ντελ Ρέι, πολυβραβευμένη τραγουδίστρια και τραγουδοποιός
* Χάγκε Γκέινγκομπ, Πρόεδρος της Ναμίμπια
* Βιν Σκάλι, αθλητικός εκφωνητής
* Ρόμπερτ Γκουλντ Σόου, στρατηγός του Ενωτικού Στρατού στον Αμερικανικό Εμφύλιο Πόλεμο
* Ντένζελ Ουάσινγκτον, βραβευμένος με Όσκαρ ηθοποιός
* Τζεραλντίν Φεράρο, μέλος της Βουλής των Αντιπροσώπων
* Ουίλιαμ Κέισι, διευθυντής της CIA

Παραπομπές
----------

1. ↑  Kurian & Lamport 2015, σελ. 510.
2. ↑  Shelley 2016, σελ. 20.
3. ↑  «Majors and Minors». Fordham University. Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 15 Ιουνίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Fordham University στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127063201
* LCCN: n79023216
* ISNI: 0000 0000 8755 302X
* GND: 40355-6
* SUDOC: 030048621
* BNF: cb12154406s (data)
* NLA: 35724147
* NKC: ko2002162123

 |

 |
Ως **νόθευση** ορίζεται η γενικώς η κατά την σύσταση, το περιεχόμενο, την ποιότητα ή την ταυτότητα αλλοίωση υλικών πραγμάτων (ποτών, τροφίμων, εγγράφων, σφραγίδων κ.α.) συνηρτημένων προς έννομα αγαθά (περιουσία, υγεία, τιμή κλπ).

Ειδικότερα η δια τιμωρητών πράξεων ή παραλείψεων δημιουργία ή δυνατότητα δημιουργίας εσφαλμένων πεποιθήσεων περί την υπόσταση υλικών και άυλων αγαθών και η ως εκ τούτου πρόκληση βλάβης (της υγείας, της τιμής, της περιουσίας) ή κινδύνου βλάβης φυσικών ή νομικώ προσώπων.

Ο όρος **νόθευση** ή **νοθεία**, αφορά ένα σύνολο αξιόποινων πράξεων που καλύπτουν νομοτεχνικώς όλο το φάσμα της εγκληματικής δράσης και αντιστοιχούν σε εξειδικευμένα πταίσματα, πλημμελήματα και κακουργήματα του Ποινικού Κώδικα και των ειδικών ποινικών νόμων.
Ο **Παναγιώτης Σκούφος** (Ραφήνα, 19 Φεβρουαρίου 1942 - 7 Ιουλίου 2007) ήταν Έλληνας ποδοσφαιριστής, που αγωνιζόταν στη θέση του επιθετικού. Αγωνίστηκε το πλείστον της καριέρας του στην Προοδευτική, με την οποία συνέδεσε το όνομά του. 

Αξιοσημείωτο είναι πως το Δημοτικό Γήπεδο Ραφήνας, μετονομάστηκε σε Δημοτικό Γήπεδο Ραφήνας «Παναγιώτης Σκούφος», προς τιμήν του άλλοτε Ραφηνιώτη άσσου ποδοσφαιριστή.

Καριέρα
-------

Γεννημένος στη Ραφήνα ξεκίνησε το ποδόσφαιρο στην τοπική ομάδα Τριγλία Ραφήνας. Αγωνιζόμενος στα αθηναϊκά γήπεδα με την Τριγλία Ραφήνας και παρά το νεαρό της ηλικίας του, έκανε σπουδαίες εμφανίσεις, προκαλώντας το ενδιαφέρον των μεγάλων ομάδων. Το 1959 ξεκίνησε αρχικά να προπονείται με τον Απόλλων Αθηνών, στον οποίο όμως, όπως εκμυστηρευόταν ο ίδιος στον αδερφό του, δεν υπήρχε καλό κλίμα, κάτι που τον δυσαρεστούσε. Εκείνο το διάστημα, ένας άλλος Ραφηνιώτης ποδοσφαιριστής, ο Νίκος Μητώσης που αγωνιζόταν στην Προοδευτική, τον παρότρυνε να πάει στους «βυσσινί», κάτι που τελικά και έγινε. Παραχωρήθηκε για ένα χρόνο δανεικός στον Άρη Πειραιώς, από όπου επέστρεψε στην Προοδευτική. Αγωνιζόμενος με τα «βυσσινί», κυρίως στην Α' Εθνική, μεγαλούργησε και έγινε πανελλαδικά γνωστός, κατά τη δεκαετία 1960-1970. Είχε προκαλέσει το ενδιαφέρον του Παναθηναϊκού και της Α.Ε.Κ. αλλά ο ίδιος δεν θέλησε να αφήσει την Προοδευτική, με τη φανέλα της οποίας αγωνίστηκε μέχρι το 1975, όποτε και αποσύρθηκε από την ενεργό ποδοσφαιρική δράση. Συνολικά έκανε 321 εμφανίσεις, σε Α' και Β' Εθνική και πετυχαίνοντας συνολικά 91 γκολ, αποτελεί έναν από τους μεγαλύτερους σκόρερ στην ιστορία της Προοδευτικής.

Παραπομπές
----------

1. ↑  «Το καλύτερο μνημόσυνο για τον Παναγιώτη Σκούφο». Rafina Pikermi News. 24 Ιουλίου 2012. Ανακτήθηκε στις 22 Οκτωβρίου 2015. [*νεκρός σύνδεσμος*]
2. 1 2  «Δημοτικό Στάδιο Ραφήνας». ΕΠΣΠ. Αρχειοθετήθηκε από το πρωτότυπο στις 25 Οκτωβρίου 2015. Ανακτήθηκε στις 22 Οκτωβρίου 2015.
3. ↑  «Παναγιώτης Σκούφος: μια μεγάλη μορφή του ραφηνιώτικου ποδοσφαίρου». Rafina Pikermi News. 30 Ιουνίου 2013. Ανακτήθηκε στις 7 Νοεμβρίου 2016.
4. ↑  *Από τους νέους ο μεν Τάκης Οικονομόπουλος θα διεκδικήσει αργότερα τον τίτλο του πρώτου τερματοφύλακα όλων των εποχών στη χώρα μας, ενώ ο Φραντζής θα γίνει μέγας σκόρερ. Επίσης θα κάνει σπουδαία καριέρα ο Σκούφος, ενώ ο Νικολαλάκος ίσως είναι αυτός που αγωνίστηκε με την ΑΕ Νικαίας στο πρωτάθλημα 1959-60*. [ό.π, τχ. 11 (Νοέ 1994), σελ. 47]
5. ↑  *"Ο Σκούφος «κρεμάει» μετά από 16 χρόνια τα παπούτσια του!"*, εφ. "Αθλητική Ηχώ", 01/07/1975
6. ↑  Greece 1998/99 • Rosters • A.O. Proodeftiki Neolaia top scorers, Αλέξανδρος Μαστρογιαννόπουλος, Rec.Sport.Soccer Statistics Foundation (RSSSF) (Αγγλικά)

Πηγές
-----

* RPN.gr: *Το καλύτερο μνημόσυνο για τον Παναγιώτη Σκούφο*[*νεκρός σύνδεσμος*]
* RPN.gr: ΚΥΡΙΑΚΗ 16:30 ΔΗΜΟΤΙΚΟ ΓΗΠΕΔΟ ΡΑΦΗΝΑΣ «ΠΑΝΑΓΙΩΤΗΣ ΣΚΟΥΦΟΣ» ΘΥΕΛΛΑ ΡΑΦΗΝΑΣ-ΠΡΟΟΔΕΥΤΙΚΗ|Ποιος ήταν ο Παναγιώτης Σκούφος[*νεκρός σύνδεσμος*]
Παραδοσιακός άμβωνας πανηγυρικής ομιλίας καρναβαλιού στο Μάιντς
Η **πανηγυρική ομιλία καρναβαλιού** (γερμ. *Büttenrede*) είναι αναπόσπαστο μέρος της γερμανικής διασκέδασης κατά την διάρκεια του παραδοσιακού καρναβαλιού. Πρόκειται για ομιλία εύθυμου χαρακτήρα με σατυρικό περιεχόμενο που γίνεται από τον γιορταστικό άμβωνα στα πλαίσια δημόσιας γιορταστικής εκδήλωσης συνήθως σε τοπική διάλεκτο και με πολύ αφέλεια που κυριολεκτικά αφοπλίζει και συναρπάζει το ακροατήριο.

Ιστορική αναδρομή
-----------------

Οι ρίζες του εθίμου φτάνουν μέχρι τον μεσαίωνα. Την περίοδο του καρναβαλιού, ο απλός λαός είχε το δικαίωμα να καταγγέλνει την εξουσία για τα όσα κακώς έπραξαν. Το καρναβάλι ήταν η εποχή των τρελών, οι οποίοι είχαν το ελεύθερο.

Δομή και μέτρο της ομιλίας
--------------------------

Η ομιλία είναι συνήθως κανονική έμμετρη ένστοιχη ζευγαροπλεκτή ιαμβική πεντασύλλαβη, σαν ποίημα με πολλές στροφές που απαγγέλλεται από μεθυσμένο ή καθυστερημένο. Το χιουμοριστικό περιεχόμενο της ομιλίας όμως είναι τόσο αφοπλιστικό, που ο ακροατής αυθόρμητα σκέφτεται: «*από μικρό και από χαζό μαθαίνεις την αλήθεια*».

Άμβωνας
-------

Ο ομιλητής συνήθως παίρνει θέση σε άμβωνα, ο οποίος ονομάζεται «κουβάς» (γερμ. *Bütt*) ή «βαρέλι», επειδή ίσως ένα άδειο βαρέλι κρασιού ήταν η κατοικία του κυνικού φιλοσόφου Διογένη, ο οποίος επίσης κατέκρινε την κοινωνία.

Πηγές
-----

* Tilo Werner: *Büttenrede.* In: Gert Ueding (Hg.): Historisches Wörterbuch der Rhetorik. Darmstadt: WBG 1992ff. Bd. 10: *Nachträge A - Z* (2011), Sp. 161-169.

Εξωτερικοί σύνδεσμοι
--------------------

* Weitere Informationen zur Büttenrede Αρχειοθετήθηκε 2012-02-12 στο Wayback Machine.
* Fastnachtslexikon: Der Vortrag - Die Büttenrede[*νεκρός σύνδεσμος*] auf swr.de
Για άλλες χρήσεις, δείτε: Πευκόφυτο (αποσαφήνιση).
Συντεταγμένες: 38°9′17″N 23°52′3,5″E﻿ / ﻿38.15472°N 23.86667°E﻿ / 38.15472; 23.86667

Το **Πευκόφυτο** είναι οικισμός της ανατολικής Αττικής που βρίσκεται βόρεια του Αγίου Στεφάνου και συνορεύει με το Καπανδρίτι. Το Πευκόφυτο έχει αναπτυχθεί τα τελευταία χρόνια, καθώς στην περιοχή χτίζονται σύγχρονες μονοκατοικίες, και ο οικισμός έχει σχεδόν ενωθεί με τον Άγιο Στέφανο, συναποτελώντας τη **Δημοτική Ενότητα Αγίου Στεφάνου**. Στο παρελθόν υπήρχε στην περιοχή μικρός κτηνοτροφικός οικισμός με το όνομα Σπατατζίκι.

Παραπομπές
----------

1. ↑  Πανδέκτης

Πηγές
-----

* Σπατατζίκι[*νεκρός σύνδεσμος*]
Εξώφυλλο εμβατηρίου "Ο ΝΑΥΤΗΣ ΤΟΥ ΑΙΓΑΙΟΥ"
Το εμβατήριο «**o Ναύτης του Αιγαίου**» είναι ελληνικό εμβατήριο. Γράφτηκε (στίχοι και μουσική) το 1912 από τον Κωνσταντίνο Λυκόρτα ο οποίος και το είχε αφιερώσει στον Παύλο Κουντουριώτη με την εξής φράση: "ΑΦΙΕΡΟΥΤΑΙ ΤΩ ΓΕΝΝΑΙΩ ΠΡΟΜΑΧΩ ΤΗΣ ΜΕΓΑΛΗΣ ΠΑΤΡΙΔΟΣ ΠΑΥΛΩ ΚΟΥΝΤΟΥΡΙΩΤΗ ΑΝΤΙΝΑΥΑΡΧΩ". 

Έχει καθιερωθεί ως ο "ύμνος" του Πολεμικού Ναυτικού και εκτελείται συνεχώς από την μπάντα του Πολεμικού Ναυτικού σε όλες τις τελετές.

Με το ίδιο όνομα υπάρχει κινηματογραφική ταινία του 1968, του σκηνοθέτη Κώστα Στράντζαλη, με πρωταγωνιστές τους Γιάννη Μαλούχο, Ανδρέα Παπαδόπουλο, Περικλή Χριστοφορίδη και τη Ντίνα Τριάντη.

  

**Ο Ναύτης του Αιγαίου**

  

*Είμαι ο Ναύτης του Αιγαίου*
*κρεβάτι έχω τα βαθιά νερά*
*και για την ένδοξη πατρίδα*
*είμαι όλος φλόγα και καρδιά*

  

*Εγώ της Θάλασσας δελφίνι*
*Τις τρικυμίες όλες αψηφώ*
*Και περιμένω να ΄ρθει η ώρα*
*Να πολεμήσω τον εχθρό*

  

*Να του κολλήσω μια τορπίλα*
*Το έταξα στην Παναγιά*
*Και τα καράβια τ΄όλα να βουλιάξω*
*Κάτω εις τα βαθιά νερά*

  

*Είμαι ο Ναύτης του Αιγαίου*
*Άλλος εγώ Θεμιστοκλής*
*Απόγονος εγώ της Μπουμπουλίνας*
*Και του Μιαούλη συγγενής*

  

*Με την ανδρεία του Μιαούλη* 
*Και με του Βότση την ψυχή*
*Τον δυστυχή εχθρό εγώ τρομάζω*
*Και δε τολμά να κινηθεί*

  

*Άγιε Νικόλα μας βοήθα*
*Ο Στόλος πάντα να νικά*
*Να προστατεύει την Ελλάδα*
*Την Κύπρο μας και τα νησιά*.

Σημειώσεις
----------

Με το καιρό η σειρά των στίχων έχει πολλές φορές αλλάξει καθώς και κάποια μέρη όπως στο δεύτερο στίχο, αντί «και περιμένω την ώρα..»:

*και περιμένω την αρμάδα*
*να βγει, που παίζει το κρυφτό.*
* Επίσης στο τρίτο στίχο αντί «και τα καράβια όλα...»:

*και τα καράβια του να θάψω*
*στου Πόντου τα βαθειά νερά*.
Ο τέταρτος στίχος, αντί «*Και του Μιαούλη συγγενής*» «Και του Πιπίνου συγγενής» 

Ο έκτος στίχος:
*Άη Νικόλα μας βοήθα*
*Ο Στόλος πάντα να νικά*
*Να προστατεύεις όλην την Ελλάδα*
τ*ην Κύπρο μας και τα νησιά*.

* Ο δε πέμπτος ήταν παλαιότερα ο δεύτερος και ο τέταρτος στίχος ήταν πάντα ο τελευταίος.

  

[Εξωτερικοί σύνδεσμοι: ]
Η **Ροζέτα Γκαλιαρντί** (*ιταλικά : Rosetta Gagliardi*) (Μιλάνο 9 Φεβρουαρίου 1895 - Ελβετία 31 Ιουλίου `1975) ήταν Ιταλίδα πρωταθλήτρια της αντισφαίρισης. Ήταν η πρώτη Ιταλίδα που αγωνίστηκε σε Ολυμπιακούς αγώνες, και ήταν αθλήτρια του "Τένις Κλαμπ Μιλάνου".

Ξεκίνησε τον αθλητισμό από δέκα ετών, ταυτόχρονα με την αντισφαίριση ασχολούνταν και με την ποδηλασία στο "Veloce Club Milano", το πατινάζ από το 1912 έως το 1922 που ήταν πρωταθλήτρια Ιταλίας έξι φορές, και την κολύμβηση. Σύζυγος της από το 1932 ήταν ο Νεοζηλανδός πρωταθλητής της αντισφαίρισης Τζόρτζ Προύς (George S. Prouse), ο πρώτος της γιος, Τζόνι, έγινε και αυτός αντισφαριστής.

Στο Ιταλικό πρωτάθλημα αντιφαίρισης ήταν πρώτη στο απλό το 1919, 1920, 1921, 1922 και το 1924, στο διπλό γυναικών το 1923, 1924, 1928, 1931, και το 1932, στο διπλό μεικτό το 1921, 1922, 1923 και το 1924. Ήταν πρώτη καλύτερη Ιταλίδα αντισφαιρίστρια, στην εγχώρια κατάταξη γυναικών, το 1922, 1923, 1924, 1925, 1927 και 1928.

Στους Ολυμπιακούς αγώνες του 1920 και στην Αμβέρσα στο απλό αποκλείστηκε στον δεύτερο γύρο και στον πρώτο γύρο του μεικτού διπλού με συμπαίκτη τον Τσέζαρε Κολόμπο. Στους Ολυμπιακούς αγώνες του 1924 στο Παρίσι, στο απλό αποκλείστηκε στον τρίτο γύρο ενώ στο διπλό γυναικών στον δεύτερο γύρο με συμπαίκτρια την Τζούλια Περελί.

Παραπομπές
----------

1. ↑  web.archive.org/web/20170806183948/https://www.sports-reference.com/olympics/athletes/ga/rosetta-gagliardi-1.html.
2. 1 2 3 4 5 6  Sport Olympico-Rosetta Gagliardi
3. 1 2 3  «sports-reference-Rosetta Gagliardi». Αρχειοθετήθηκε από το πρωτότυπο στις 3 Φεβρουαρίου 2012. Ανακτήθηκε στις 2 Μαΐου 2017.
4. ↑  Albo d'oro dei *campionati assoluti di tennis Αρχειοθετήθηκε 2010-07-22 στο Wayback Machine.* dal sito della Federazione Italiana Tennis
Ο παπουτσωμένος Γάτος από τον Γκυστάβ Ντορέ
Ο **παπουτσωμένος γάτος** είναι λαϊκό παραμύθι το οποίο είναι γνωστό ως ένα από τα οκτώ παραμύθια της συλλογής «Ιστορίες και παραμύθια μιας προηγούμενης εποχής- Histoires ou contes du temps passé» του Σαρλ Περώ (Charles Perrault) που εκδόθηκε το 1697. Επίσης περιλαμβανόταν στην πρώτη έκδοση της συλλογής παραμυθιών «Παιδικά και Οικιακά Παραμύθια- Kinder- und Haus-Märchen» των αδελφών Grimm του 1812. Ωστόσο ήδη στην δεύτερη έκδοση της συλλογής το 1819 είχε αφαιρεθεί. Οι ρίζες του παραμυθιού είναι ωστόσο παλαιότερες και πιθανότατα να προέρχεται από την Ιταλία. Η παλαιότερη γνωστή εκδοχή είναι καταγεγραμμένη από τον Giovanni Francisco Straparola ως μία από τις συνολικά 75 ιστορίες της συλλογής του «Οι διασκεδαστικές νύχτες- Le piacevoli notti».

Περιγραφή
---------

Στο παραμύθι περιγράφεται η αδικία σε μία κλασική περίπτωση κληρονομιάς. Μετά από τον θάνατο ενός μυλωνά ο πρώτος γιος κληρονομεί τον μύλο, ο δεύτερος τον γάιδαρο και ο τρίτος τον φαινομενικά άχρηστο γάτο. Ο γάτος καταφέρνει να πείσει τον γιο του μυλωνά όχι μόνο να μην χρησιμοποιήσει το τομάρι του για να κάνει γάντια αλλά και να του φτιάξει ένα ζευγάρι μπότες με τα τελευταία του χρήματα. 
Από το σημείο εκείνο και μετά ο γάτος εξασφαλίζει στο νέο του αφεντικό αρχικά χρυσάφι, μετά μεγάλη ιδιοκτησία σε γη και ένα παλάτι και στο τέλος την ίδια την βασιλοπούλα για σύζυγο.

Εξωτερικοί σύνδεσμοι
--------------------

* To παραμύθι από τον Charles Perrault στα γαλλικά
* To παραμύθι από τους αδερφούς Grimm στα γερμανικά
* Ελληνική μετάφραση του παραμυθιού

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 182779798
* LCCN: sh95001302
* GND: 4675631-0
* BNF: cb121406990 (data)

 |

 |
Ο **Παναγιώτης Μαρίνος Στεφάνου** (Ζάκυνθος, 1791- Ζάκυνθος, 1 Ιουνίου 1863), ήταν έλληνας γιατρός, ο οποίος έδρασε στην Ελληνική Επανάσταση του 1821 ενώ ήταν και Φιλικός.

Ήταν γιος του Θεοδώρου Στεφάνου και της Μαρίας Ρίζου Χίτου, αδελφός του Ιωάννη , παντρεύτηκε την κόρη του Γάλλου πρόξενου, Αλμαΐδα Ονωρία ντε Σαντάλ, και μαζί της απέκτησαν τον Διονύσιο, τη Μαρία Ρόζα, και άλλα τρία παιδιά που πέθαναν σε μικρή ηλικία.

Πήρε τα πρώτα γράμματα στη Ζάκυνθο κι έπειτα πήγε για σπουδές στο Παρίσι και την Πίζα όπου έγινε ιατρός. Επέστρεψε στη Ζάκυνθο το 1813 όπου άσκησε την ιατρική. Μυήθηκε στη Φιλική Εταιρεία κι έγινε μέλος της *Επιτροπής Αγώνος της Ζακύνθου* ενώ μεσολάβησε επιτυχώς για την απελευθέρωση του χαρεμιού του Χουρσίτ Πασά που έπειτα από την Άλωση της Τριπολιτσάς είχαν αιχμαλωτιστή από τους έλληνες.

Το 1818 εξελέγη μέλος της Α’ Ιονίου Βουλής ενώ τιμήθηκε για την προσφορά του στον αγώνα από την Γ΄ Εθνοσυνέλευση Τροιζήνας (1827), αλλά και από τον Βασιλιά Όθωνα το 1841 με τον χρυσό σταυρό του Σωτήρος.

Παραπομπές
----------

1. 1 2 3  Μουσείο "Σολωμού και Επιφανών Ζακυνθίων", Ζάκυνθος και Φιλική Εταιρεία
2. 1 2 3  Χριστίνα Βάρδα (επιμέλεια), Αρχείο Οικογένειας Στεφάνου
3. 1 2 3 4  δυας, Ελληνικό Λογοτεχνικό και Ιστορικό Αρχείο (ΕΛΙΑ-ΜΙΕΤ), Οικογένεια Στεφάνου
Ο όρος **παλέτα χρωμάτων** χρησιμοποιείται στην πληροφορική προκειμένου να οριστεί ένα υποσύνολο της συνολικής σειράς των χρωμάτων που υποστηρίζονται από ένα σύστημα ηλεκτρονικής απεικόνισης. 

Σε κάθε χρώμα στην παλέτα ορίζεται ένας αριθμός, και για κάθε εικονοστοιχείο, ένας από αυτούς τους αριθμούς αποθηκεύεται. Αυτός ο αριθμός καθορίζει το χρώμα του εικονοστοιχείου. 

Οι τρόποι γραφικής παράστασης με χαμηλό χρωματικό βάθος (4 έως 8 bit) συνήθως γίνονται με την χρήση χρωματικής παλέτας. Παραδείγματος χάριν, στην ανάλυση VGA 256 χρωμάτων, κάθε ένα από τα χρώματα μπορεί να επιλεχτεί από μια συνολική παλέτα 262.144 χρωμάτων. Με αυτόν τον τρόπο μπορεί να χρησιμοποιηθεί μία αντιπροσωπευτική ποικιλία από χρώματα σε μία εικόνα, και παράλληλα να έχουμε ένα μικρό μέγεθος αρχείου.

Μια παλέτα μπορεί επίσης να είναι ένα μικρό παράθυρο, ή τμήμα ενός παραθύρου που είναι εύκολα προσιτός για τις γρήγορες και συχνές επιλογές χρώματος.
Ο **Παύλος Παυλόπουλος** ήταν Έλληνας αγωνιστής από την Πάτρα της Επανάστασης του 1770 γνωστής σαν Ορλωφικά.

Βιογραφία
---------

Ήταν τσαγκάρης στο επάγγελμα, χωρίς να είναι τίποτα άλλο γνωστό σήμερα για την προσωπική ζωή του ή την οικογένεια του. Πήρε μέρος στην πολυήμερη και αποτυχημένη πολιορκία του Κάστρου της Πάτρας από του επαναστατημένους Έλληνες και ήταν ο μόνος Πατρινός που πήρε μέρος παρόλο που η πόλη είχε εξεγερθεί, φοβούμενοι πιθανότατα σφαγή από τους Οθωμανούς αν αποτύχει η επανάσταση.

Μετά τη συντριβή της επανάστασης, συνέχισε τον απελευθερωτικό αγώνα ως επικεφαλής 20 παλικαριών. Πιάστηκε έξω από την Ναύπακτο με προδοσία και δολοφονήθηκε με ανασκολοπισμό (κοινώς "σουβλίστηκε") από τους Τούρκους, μάλιστα αναφέρεται πως έβαλαν την αδελφή του να γυρίζει την σούβλα. Θεωρούνταν λαϊκός ηγέτης της εποχής του και φανερός ορκισμένος εχθρός των προκρίτων.

Παραπομπές
----------

1. ↑  Μιχαήλ Β. Σακελαρίου (1939).
2. ↑  Χρήστος Κορύλλος (1928), σελ. 28..

Πηγές
-----

* Μιχαήλ Β. Σακελαρίου, *Η Πελοπόννησος κατά την δευτέραν Τουρκοκρατίαν (1715 - 1821)*, Εκδόσεις Ερμής, 1939. (Επανέκδοση: Λιθογραφείο Α. Ελευθερίου, 2000.).
* Χ.Π. Κορύλλου, *Η Πελοπόννησος κατά τους χρόνους της εθνεγερσίας 1770-1821*, Εκ του τυπογραφείου Σ. Γαληνάκη, Εν Αθήναις 1928. (Επανέκδοση: Εκδόσεις πελασγός, Αθήνα 2003. ISBN 960-522-179-9.).
Η **Πειθώ** (*εβραϊκά : פתם* ) ή **Ηρώ** ή **Ηρώων πόλις** (*αρχαία ελληνικά : Ἡρώων πόλις ή Ἡρώ* ) στα αρχαία αιγυπτιακά **Pi-ʔAtōm** (*σπίτι του Ατούμ*), ήταν αρχαία πόλη της Αιγύπτου. Υπάρχουν πολλαπλές αναφορές σε αρχαία βιβλία ή κείμενα στα αρχαία ελληνικά, ρωμαϊκά και εβραϊκά για την πόλη. Η ακριβής τοποθεσία της πόλης παραμένει αβέβαιη, πολλοί ερευνητές προσδιόρισαν ως θέση της τον σημερινό αρχαιολογικό χώρο της Τελ ελ Μασκούτα.

Ιστορία
-------

Η Πειθώ είναι μία από τις βιβλικές πόλεις που αναφέρονται στην Έξοδο και σύμφωνα με αυτή χτίστηκε από Εβραίους και ήταν οχυρωμένη. Κατά την ελληνορωμαϊκή περίοδο μαθαίνουμε ότι βρισκόταν στα ανατολικά του Δέλτα του Νείλου και στο κανάλι που ένωνε τον Νείλο με την Ερυθρά Θάλασσα. Με την ονομασία Ηρώ ή Ηρώων πόλις ήταν σημαντικό εμπορικό κέντρο και ήταν η πρωτεύουσα της 8ης νομής της Κάτω Αιγύπτου. Ο κόλπος του Σουέζ λεγόταν από την πόλη Ηρωωπολίτης κόλπος.

Παραπομπές
----------

1. ↑  *Encyclopedia of the Archaeology of Ancient Egypt*, Kathryn A. Bard, ed. Routledge, 1999. p. 1144 ISBN 0203982835
2. ↑  Alfred E. Tuggy, Lexico Griego Espanol de Nuevo Testamento Αρχειοθετήθηκε 2016-03-04 στο Wayback Machine.
3. ↑  Στράβων xvi. 759, 768, xvii. 803, 804; Αρριανός, *Exp. Alex.* iii. 5, vii. 20; Ιώσηπος *Ant. Jud.* ii. 7. § 5; Πλίνιος ο πρεσβύτερος v. 9. § 11, vi. 32. § 33; Mela, iii. 8; Στέφανος Βυζάντιος *s. v.*; Πτολεμαίος ii. 1. § 6, iv. 15. § 54
4. ↑  Έξοδος 1:11 [...] καὶ ᾠκοδόμησαν πόλεις ὀχυρὰς τῷ Φαραώ, τήν τε Πειθὼμ καὶ Ραμεσσῆ [...]
5. ↑  Nikolaos Lorentēs, Lexikon tōn archaiōn mythologikōn: historikōn kai geōgraphikōn kyriōn ...[*νεκρός σύνδεσμος*]
6. ↑  [...] Ἡρωοπολίτης κόλπος [...], Πτολεμαίος v. 17. § 1,
7. ↑  Theophrast. *Hist. Plant.* iii. 8.

Εξωτερικοί σύνδεσμοι
--------------------

* Πολυμέσα σχετικά με το θέμα  Pithom στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316747279

 |

 |
Ο **Ρανούτσιο**, ιταλ. Ranuccio Farnese (1509 - 1529) από τον Οίκο των Φαρνέζε ήταν νόθος γιος καρδινάλιου (μετέπειτα πάπα).

Βιογραφία
---------

Ήταν ο δεύτερος νόθος γιος του καρδινάλιου Αλεσσάντρο, μετέπειτα πάπα Παύλου Γ΄ και της ερωμένης του Σίλβιας Ρουφίνι.

Αδέλφια του ήταν ο Πέτρος-Λουδοβίκος δούκας της Πάρμα, ο Πάολο, η Λουκρέτσια και η Κοστάντσα σύζυγος του Μπόζιο Β΄ Σφόρτσα, κόμη της Σάντα Φιόρα ε Κοτινιόλα.

Ανίψια του από την Κοστάντσα ήταν ο Γκουίντο-Ασκάνιο Σφόρτσα καρδινάλιος, ο Αλέξανδρος Σφόρτσα, καρδινάλιος και ο Σφόρτσα Σφόρτσα, πατέρας του Φραγκίσκου Σφόρτσα καρδινάλιου και της Κοστάντσας Σφόρτσα σύζυγος του δούκα της Σόρα.

Απεβίωσε 20 ετών.

Πηγές
-----

* McIver, Katherine A. (2016). "An Invisible Enterprise: Women and Domestic Architecture in Early Modern Italy". In McIver, Katherine A. (ed.). Wives, Widows, Mistresses, and Nuns in Early Modern Italy: Making the. Routledge. p. 159-180.
* Williams, George L. (1998). Papal Genealogy: The Families and Descendants of the Popes. McFarland & Company, Inc.
Το αρχιπέλαγος Παλαγκρούζα στην Αδριατική
Το αρχιπέλαγος **Παλαγκρούζα** (κροάτικα: *Palagruža*, ελληνικά: Πελαγούσαι) βρίσκεται στη μέση της Αδριατικής Θάλασσας, 123 χιλιόμετρα νότια του Σπλιτ και 53 χιλιόμετρα ανατολικά της χερσονήσου Γκαργκάνο της Ιταλίας. Το αρχιπέλαγος ανήκει στην Κροατία και είναι το νοτιότερο άκρο της.

Αποτελείται από δύο μικρά νησιά, τη *Βέλα* ή *Βέλικα Παλαγκρούζα* (*Vela* ή *Velika Palagruža*) (Μεγάλη Παλαγκρούζα) και τη *Μάλα Παλαγκρούζα* (*Mala Palagruža*) (Μικρή Παλαγκρούζα), καθώς και από δεκάδες βράχους και υφάλους από δολομίτη. Τα δύο νησιά δεν κατοικούνται παρά μόνο από το προσωπικό του φάρου που υπάρχει στη Βέλα Παλαγκρούζα. Το καλοκαίρι τουρίστες επισκέπτονται τα νησιά με βενζινάκατους που ξεκινούν από το νησί Κόρτσουλα (Korčula).

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παλαγκρούζα (αρχιπέλαγος)** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 238768673
* NKC: ge1139328

 |

 |
Ο **Πείθων ο Καταναίος** (4ος αιώνας π.Χ.) ήταν Έλληνας δραματικός ποιητής με καταγωγή από την Κατάνη της Σικελίας, ο οποίος συμμετείχε στις εκστρατείες του Μεγάλου Αλεξάνδρου στην Ασία. Έγραψε το σατυρικό δράμα με τίτλο *Ἀγήν,* το οποίο απήγγειλε στα στρατεύματα κατά τον εορτασμό των Διονυσίων στις όχθες του Υδάσπη. Το ποίημα ήταν μειωτικό για τον Άρπαλο και τους Αθηναίους οι οποίοι του είχαν προσφέρει άσυλο ενώ αυτός είχε καταχραστεί τη θέση του και είχε υπεξαιρέσει μεγάλα ποσά από το μακεδονικό ταμείο. Ορισμένα αποσπάσματα του κειμένου διατηρούνται στα γραπτά του Αθήναιου.

Πρόκειται για διαφορετικό άτομο από τον Πείθωνα τον Βυζάντιο, ο οποίος ήταν ρήτορας στην υπηρεσία του Φιλίππου Β´.

Παραπομπές
----------

1. ↑  «Αθήναιος, Δειπνοσοφισταί, 13.68». *www.perseus.tufts.edu*. Ανακτήθηκε στις 15 Ιανουαρίου 2017.

Πηγές
-----

* *Who's Who in the Age of Alexander the Great* by Waldemar Heckel ISBN 978-1-4051-1210-9

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 15160114
* GND: 102404909

 |

 |
Ο **Ρασάντ Έρνεστ Μπελ** (γεννήθηκε στις 23 Σεπτεμβρίου 1982) είναι Αμερικανός πρώην καλαθοσφαιριστής με ουγγρική υπηκοότητα.

Από τον Ιούνιο του 2012 έχει ουγγρικό διαβατήριο  .

Σταδιοδρομία
------------

Καταγόμενος από την περιοχή του Κουίνς της Νέας Υόρκης, ξεκίνησε με το μπάσκετ περίπου στην ηλικία των 16 ετών: προτού πλησιάσει το μπάσκετ, στην πραγματικότητα, ο Ρασάντ ασχολήθηκε με το μπέιζμπολ ως ρίπτης και παίχτης πρώτης βάσης .

Μετά την αποχώρησή του από το Πανεπιστήμιο της Βοστώνης το 2005, ο Μπελ πήγε στη Φινλανδία για την πρώτη του εμπειρία ως επαγγελματίας: εδώ φόρεσε την εμφάνιση της Πόρβοον Τάρμο και εξελέγη ο καλύτερος επιθετικός του πρωταθλήματος. Μετά από μία σύντομη εμπειρία στο USBL στις τάξεις του Λονγκ Άιλαντ Πράιμταϊμ , ο "ΡΜ" έπαιξε στην Ουγγαρία με την ZTE KK, όπου αναδείχθηκε Πολυτιμότερος Παίχτης (MVP) του πρωταθλήματος και πρώτος σκόρερ (25,4 πόντοι και 9,1 ριμπάουντ για τον ίδιο).

Ο Ρασάντ συνέχισε να ταξιδεύει σε όλο τον κόσμο: το πρώτο μέρος του 2007 βρέθηκε στις Φιλιππίνες με τους Κόκα Κόλα Τάιγκερς, μία ομάδα στην οποία περιέργως έναν χρόνο νωρίτερα έπαιζε ο μελλοντικός συμπαίκτης του, Ομάρ Τόμας. Ο Μπελ επιβεβαίωσε τις θετικές επιδόσεις, σημειώνοντας συχνά παιχνίδια 30 ή περισσότερων πόντων.

Τον Ιούλιο του 2007 έρχεται η κλήση από την Κραμπς Ρίμινι Rimini, της 2ης Ιταλίας. Ο Ρέντσο Βεκιάτο και ο προπονητής Τζαμπέρο Τίκι τον ήθελαν και η προσοχή πάνω του ήταν ήδη ζωντανή από το πρώτο χειμερινό σκάουτινγκ. Είχε 15,5 πόντους και 6,3 ριμπάουντ ανά αγώνα.

Στη συνέχεια, επέστρεψε για το δεύτερο πρωτάθλημά του στην Ουγγαρία την περίοδο 2008-09, υπογράφοντας στην Άλμπακομπ. Στη συνέχεια ταξίδεψε στην Ασία, μοιράζοντας το χρόνο του ανάμεσα στα πρωταθλήματα των Φιλιππίνων και της Νότιας Κορέας. Την περίοδο 2010-2012 ήταν και πάλι στην Ουγγαρία, αυτή τη φορά στην Σόλνοκ με καθεστώς διαβατηρίου, καθώς στο μεταξύ είχε αποκτήσει διαβατήριο από τη χώρα των Μαγυάρων .

Στη συνέχεια συνέχισε να έχει μία σειρά από θητείες σε όλο τον κόσμο, συχνά βραχυπρόθεσμες , δεδομένης της εμπειρίας του στη Μέση Ανατολή (μεταξύ Ιράκ, Ηνωμένων Αραβικών Εμιράτων, όπου έπαιξε ένα παιχνίδι 58 πόντων με το Αλ Τζαζίρα, Λίβανο, Κατάρ και Σαουδική Αραβία) ή στην Κεντρική και Νότια Αμερική (μεταξύ Δομινικανής Δημοκρατίας, Ουρουγουάης και Βενεζουέλας).

Βιβλιογραφικές παραπομπές
-------------------------

1. ↑  «Rashad Bell prende il passaporto ungherese». sportando.net. [*νεκρός σύνδεσμος*]
2. ↑  «Al Mina tabs Rashad Bell !!» (στα Αγγλικά). asia-basket.com.

Εξωτερικοί σύνδεσμοι
--------------------
Ο **Ρατζκαμάλ Πρακασάν** είναι αξιοσημείωτος εκδοτικός οίκος λογοτεχνίας στα Χίντι καθώς και αγγλόφωνων βιβλίων. Ιδρύθηκε το 1947, και εδρεύει στο Νέο Δελχί, έχοντας παραρτήματα στη Πάτνα, το Ράντσι, το Αλλαχαμπάντ, τη Καλκούτα και μερικές ακόμα πόλεις.

Επί του παρόντος, ο οίκος έχει άλλες τρεις εκδόσεις εκτός από το Ρατζκαμάλ Πρακασάν, που είναι το Ραντχακρίσνα Πρακασάν, το Λοκμπάρτι Πρακασάν και το Banyan Tree Books, που εκδίδει βιβλία στην αγγλική γλώσσα.

Ο οίκος είναι επίσης εκδότης για το Ινδικό Συμβούλιο Ιστορικής Έρευνας που εδρεύει στο Δελχί.

Παραπομπές
----------

1. ↑  «Toon gripe over icon». The Telegraph. 18 Ιουνίου 2011. Ανακτήθηκε στις 17 Οκτωβρίου 2013.
2. ↑  «Crowd swells as book fair nears end». The Times of India. 12 Δεκεμβρίου 2005. Αρχειοθετήθηκε από το πρωτότυπο στις 17 Οκτωβρίου 2013. Ανακτήθηκε στις 17 Οκτωβρίου 2013.
3. ↑  «About us». Rajkamal Prakashan. Αρχειοθετήθηκε από το πρωτότυπο στις 25 Σεπτεμβρίου 2013. Ανακτήθηκε στις 17 Οκτωβρίου 2013.
4. ↑  «ICHR Publishers». Indian Council of Historical Research, New Delhi, India. Αρχειοθετήθηκε από το πρωτότυπο στις 22 Οκτωβρίου 2013. Ανακτήθηκε στις 17 Οκτωβρίου 2013.

Εξωτερικοί σύνδεσμοι
--------------------

* Επίσημη ιστοσελίδα
Ο **Ξεναγόρας**, γιος του Ευμήλου, ήταν αρχαίος Έλληνας μαθηματικός, που ασχολήθηκε με τη γεωμετρία και έζησε σε έναν από τους τελευταίους προχριστιανικούς αιώνες. Αναφέρεται από τον Πλούταρχο ως ένας από τους πρώτους ανθρώπους που με επιστημονικό τρόπο (με γεωμετρικούς υπολογισμούς) μέτρησε τα ύψη βουνών. Πιο συγκεκριμένα, μνημονεύεται ότι ο Ξεναγόρας υπολόγισε το ύψος στο οποίο βρισκόταν το ιερό του θεού Απόλλωνος στο όρος Όλυμπος (σε μία από τις κορυφές του) ως λίγο περισσότερο από 10 στάδια, δηλαδή από περίπου 1.858 μέτρα. (Συγκριτικά, η υψηλότερη κορυφή του Ολύμπου έχει υψόμετρο 2.917,7 μέτρα.) Από την άλλη, υπάρχουν κάποιες αρχαίες αναφορές σε ένα (χαμένο σήμερα) βιβλίο που είχε τίτλο *Ορέων μέτρησις* και αποδιδόταν σε κάποιον «Ξενοφώντα», τον οποίο ορισμένοι μελετητές ταυτίζουν με τον Ξεναγόρα, με τους αρχαίους να έχουν συγκρατήσει λανθασμένα το όνομα του συγγραφέως.

Παραπομπές
----------

1. ↑  Cajori, Florian (1929). «History of Determinations of the Heights of Mountains». *Isis* (University of Chicago Press, History of Science Society) **12** (3): 482-514. doi:10.1086/346425. .
2. ↑  Πλουτάρχου *Βίοι Παράλληλοι*, «Αιμίλιος Παύλος», 15
3. ↑  Hyde, Walter Woodburn (1915). «The Ancient Appreciation of Mountain Scenery». *The Classical Journal* (Classical Association of the Middle West and South) **11** (2): 75. .
4. ↑  Lewis, Michael Jonathan Taunton (2001). *Surveying Instruments of Greece and Rome*. Cambridge University Press. σελ. 158. ISBN 9780521792974. Ανακτήθηκε στις 2 Ιανουαρίου 2015.
Η **παραμόρφωση ειδώλου** (distortion) στους φακούς δεν επηρεάζει την ευκρίνειά του, αλλά μετατοπίζει τα σημεία του από τη θέση την οποία έπρεπε να έχουν σύμφωνα με την παραξονική θεωρία. Συνεπώς, η **μεγέθυνση** δεν είναι σταθερή σε όλο το πεδίο του φακού. 

Για να μην αναπτύσσεται η παραμόρφωση θα πρέπει το διάφραγμα του φακού να συμπίπτει με το φακό. Στη περίπτωση αυτή έχουμε το **ορθοσκοπικό σύστημα** (orthoscopic system). Εάν το διάφραγμα απομακρυνθεί από το φακό, τότε εμφανίζεται η παραμόρφωση. Εάν το διάφραγμα είναι μπροστά από στο φακό, οπότε έχουμε την **αρνητική ή βαρελοειδή παραμόρφωση** (barrel distortion), ενώ εάν το διάφραγμα είναι πίσω από το φακό, έχουμε τη θετική παραμόρφωση ή παραμόρφωση μηνίσκου (positive distortion). Στην αρνητική παραμόρφωση η μεγέθυνση ελαττώνεται καθώς τα σημεία του ειδώλου απομακρύνονται από το κέντρο του πεδίου, ενώ στη θετική συμβαίνει το αντίθετο.
Ο **Ρίτσαρντ Ντάγκλας («Ρικ») Χάσμπαντ** (*Richard Douglas "Rick" Husband*, 12 Ιουλίου 1957 – 1 Φεβρουαρίου 2003) ήταν Αμερικανός αστροναύτης και πιλότος μαχητικών αεροσκαφών.

Βιογραφικά δεδομένα
-------------------

Ο Ρίτσαρντ Χάσμπαντ γεννήθηκε στο Αμαρίλο του Τέξας στις 12 Ιουλίου 1957. Το 1975 πήρε πτυχίο μηχανολογίας στο Texas Tech University. Αργότερα εκπαιδεύτηκε ως πιλότος μαχητικών αεροσκαφών στη βάση Vance Air Force στην Οκλαχόμα. Υπηρέτησε ως Ανθυπολοχαγός και συνολικά πιλοτάρισε πάνω από 3.800 ώρες και 40 διαφορετικούς τύπους αεροσκαφών.

Το 1994 επιλέχθηκε από τη ΝΑΣΑ ως υποψήφιος αστροναύτης για μία αποστολή στη Σελήνη και στον Άρη. Συμμετείχε για πρώτη φορά σε διαστημική αποστολή στις 30 Μαΐου 1999, στην αποστολή STS-96 του Διαστημικού Λεωφορείου «Ντισκάβερι», ως πιλότος. Η τελευταία του αποστολή ήταν η STS-107 με το Διαστημικό Λεωφορείο «Κολούμπια» ως επικεφαλής η οποία ξεκίνησε στις 16 Ιανουαρίου 2003 και τελείωσε την 1η Φεβρουαρίου 2003 με τη γνωστή Τραγωδία του Κολούμπια, όταν το σκάφος κατά την επιστροφή και την επανείσοδό του στη γήινη ατμόσφαιρα διαλύθηκε σε ύψος 60 χιλιομέτρων, σκοτώνοντας το επταμελές πλήρωμά του. Ο Χάσμπαντ είχε συμπληρώσει συνολικό χρόνο παραμονής στο διάστημα στις δύο αποστολές του 25 ημέρες και 17 ώρες.

Εξωτερικοί σύνδεσμοι
--------------------

* Πολυμέσα σχετικά με το θέμα  Richard Douglas Husband στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 23229330
* LCCN: n2003014780
* ISNI: 0000 0000 3777 6065
* GND: 129814415

 |

 |
Η **παραμόρφωση δίκην (ή τύπου) λαιμού κύκνου** είναι παραμόρφωση της θέσης του δακτύλου, στην οποία η άρθρωση που βρίσκεται πλησιέστερα στα ακροδάκτυλα είναι μόνιμα λυγισμένη προς την παλάμη, ενώ η πλησιέστερη άρθρωση προς την παλάμη είναι λυγισμένη μακριά από αυτήν (κάμψη της άπω μεσοφαλαγγικής άρθρωσης [DIP] με υπερέκταση της εγγύς μεσοφαλαγγικής άρθρωσης [PIP]). Συνήθως προκαλείται από τραυματισμό ή από φλεγμονώδεις καταστάσεις όπως ρευματοειδής αρθρίτιδα ή μερικές φορές οικογενείς (εκ γενετής, όπως το σύνδρομο Ehlers-Danlos).

Παθοφυσιολογία
--------------

Η παραμόρφωση δίκην λαιμού κύκνου έχει πολλές πιθανές αιτίες που προκύπτουν από τις αρθρώσεις DIP, PIP ή ακόμη και από τις αρθρώσεις MCP. Σε όλες τις περιπτώσεις υπάρχει τέντωμα του παλαμιαίου συνδέσμου στην άρθρωση PIP για τη δημιουργία υπερέκτασης, συν κάποια βλάβη στη σύνδεση του εκτείνοντος τένοντα στη βάση της άπω φάλαγγας που προκαλεί ένα υπερκαμπτό σφυροδάκτυλο. Η παραμόρφωση δίκην ράμφους πάπιας είναι παρόμοια πάθηση που επηρεάζει τον αντίχειρα (ο οποίος δεν μπορεί να έχει πραγματική παραμόρφωση δίκην λαιμού κύκνου επειδή δεν έχει αρκετές αρθρώσεις).

Διάγνωση
--------

Γίνεται κυρίως κλινικά. Η μαγνητική τομογραφία του χεριού μπορεί να υποδηλώσει την εξασθένηση του παλαμιαίου συνδέσμου της PIP και βλάβη του εκτείνοντος τένοντα για την DIP.

Θεραπεία
--------

Νάρθηκας για το δάκτυλο. Παθητικό τέντωμα και εκκαθάριση της παραμόρφωσης.

Παραπομπές
----------

1. ↑  ERÇÖÇEN, A. R.· και άλλοι. «Dynamic Swan Neck Deformity in a Patient with Ehlers–Danlos Syndrome». The Journal of Hand Surgery. Ανακτήθηκε στις 23 Μαΐου 2013.

Εξωτερικοί σύνδεσμοι
--------------------

* Swan neck deformity at Wheeless' Textbook of Orthopedics, a technical review of the condition
* Rheumatoid arthritis: Image showing deformities
Πέτρινο γλυπτό από τη Καρελία, αναπαριστά κεραυνό σε σχήμα φιδιού, σύμβολο του Ούκκο 
Στη Φινλανδική μυθολογία ο **Ούκκο**, (Στα Εσθονικά *(UKU)*), ήταν από τους σημαντικότερους θεούς, θεός του ουρανού, της συγκομιδής και των καιρικών φαινομένων. Η φινλανδική λέξη *ukkonen*, καταιγίδα, προέρχεται από το όνομά του. Αποκαλούνταν με πολλά ονόματα όπως *isäinen* (πατέρας), *isoinen* (μεγάλος). Ταυτίζεται με τον Οντίν της Σκανδιναβικής μυθολογίας έχοντας όμως τις ιδιότητες του Θορ. 

Όπλο του ήταν ένα σφυρί, το *Ukonvasara*, ή κατά άλλες εκδοχές ένα σπαθί ή ένα τσεκούρι, με το οποίο όταν το κτυπούσε δημιουργούσε τους κεραυνούς. Η ένωσή του με τη γυναίκα του Άκκα, (*Akka*), προκαλούσε καταιγίδες στη Γη. Σφοδρές καταιγίδες δημιουργούσε και όταν οδηγούσε το άρμα του μέσα από τα σύννεφα. 

Πέτρινα γλυπτά αναπαριστούν έναν κεραυνό σε σχήμα φιδιού, οχιάς, που είναι το σύμβολο του θεού Ούκκο.

Παραπομπές
----------

1. ↑  Λεξικό της Φύσης Μύθοι: Θρύλοι της Γης, Θάλασσα και ουρανός - σελίδα 214 ISBN 0-19-513677-2
2. ↑  *The Esthonian Review*. Esthonian Review Office. 1919.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Φινλανδική μυθολογία |
| --- |
|  |
| Θεότητες και πνεύματα | 
* Άγιαταρ
* Άκκα
* Άχτι
* Βέλλαμο
* Έγκρες
* Ίλματαρ
* Ίλμαρινεν
* Κάλμα
* Κούου
* Λόβιαταρ
* Λόουχι
* Μιελίκκι
* Ούκκο
* Πέκκο
* Πέρκελε
* Ράουνι
* Τάπιο
* Τουόνεταρ
* Τούονι
 |
|  |
| Τοποθεσίες | 
* Τούονελα
* Πόγιολα
* Καλεβάλα
 |
|  |
| Ήρωες | 
* Βέινεμουινεν
* Γιόουκαχαϊνεν
* Λέμμινκαϊνεν
* Άντερο Βίπουνεν
* Κούλλερβο
* Σάμπο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 67609530
* GND: 131798111

 |

 |
Οι **Παγές** ή Πηγές (Παγές κατά τη Δωρική διάλεκτο και Πηγές κατά την Αττική) ήταν αρχαία πόλη των Μεγαρέων χτισμένη στις ακτές του Κορινθιακού κόλπου στη θέση του σημερινού παραθεριστικου οικισμού Αλεποχώρι. Αποτελούσαν το βόρειο επίνειο των Μεγάρων. Μεταξύ του 460 και 459 π.Χ. οι Μεγαρείς συμμάχησαν με την Αθήνα και οι Αθηναίοι εκμεταλεύτηκαν το λιμάνι για να αποκτήσουν πρόσβαση στον Κορινθιακό κόλπο. Η παρουσία των Αθηναίων στην Μεγαρίδα ήταν η κύρια αιτία για την έναρξη μιας σειράς συγκρούσεων μεταξύ των Πελοποννησιών και των αθηναίων που αναφέρονται ως Πρώτος Πελοποννησιακός Πόλεμος. Οι συγκρούσεις αυτές έληξαν το 446 π.Χ με την υπογραφή τριακονταετούς ειρήνης μεταξύ των αντιμαχόμενων. Με την συνθήκη ειρήνης η Αθήνα υποχρεώθηκε να παραιτηθεί από τα λιμάνια των Μεγάρων Παγές και Νίσαια τα οποία ξαναπέρασαν πάλι στους Μεγαρείς. Οι Παγές το 193 π.Χ. έγιναν μέρος της Αχαϊκής Συμπολιτείας μέχρι την Ρωμαϊκή κατάκτηση το 146 π.Χ. Ο Περιηγητής Παυσανίας αναφέρει την ύπαρξη αξιόλογου χάλκινου αγάλματος της Αρτέμιδος Σωτείρας

Παραπομπές
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Παγές**  |

1. ↑  Βικιθήκη Παυσανία, Ελλάδος περιήγησις/Αττικά.ἐν δὲ ταῖς Παγαῖς θέας ὑπελείπετο ἄξιον Ἀρτέμιδος Σωτείρας ἐπίκλησιν χαλκοῦν ἄγαλμα,
Ο **Οίνωτρος** ήταν ένας από τους 50 γιους του Λυκάονα, βασιλέα της Αρκαδίας και ιδρυτής αποικίας στην σημερινή Ιταλία, την Οινωτρία που κατοικούσαν οι Οίνωτρες.

Όταν πέθανε ο Λυκάονας, άφησε διάδοχό του τον γιο του Νύκτιμο. Οι υπόλοιποι γιοι του έφυγαν ιδρύοντας και οικίζοντας νέες πόλεις, συνήθως στην Αρκαδία, δίνοντάς τους και τα ονόματα τους. Ο Οίνωτρος αποφάσισε να πάει στην σημερινή Ιταλία, ζήτησε την βοήθεια του αδελφού του Νύκτιμου, ο οποίος και τον βοήθησε δίνοντας του χρήματα, άνδρες και ό,τι άλλο χρειαζόταν. Πρώτο μέρος που έφτασε ήταν η σημερινή Απουλία. Εκεί άφησε τον αδελφό του Πευκέτιο, ο οποίος οίκισε την περιοχή και της έδωσε το όνομα του. Ο Οίνωτρος συνέχισε το ταξίδι του και έφτασε στην *Αυσονία*, σημερινή Καλαβρία, και εγκαταστάθηκε εκεί δίνοντας το όνομα του σε ολόκληρη την περιοχή από την Καλαβρία μέχρι το Λάτιο. Σύμφωνα με τον Παυσανία, ήταν η πρώτη αποστολή για εποικισμό και ίδρυση πόλεων σε βαρβαρικά εδάφη εκτός Ελλάδας.

Σύμφωνα με τους αρχαίους Ιταλούς ιστορικούς Κάτωνα και Μάρκο Τερέντιο Ρεατίνο Ουάριο, οι Σαβίνοι, αρχαίοι κάτοικοι της Ιταλίας, ήταν απόγονοι αυτών των Αρκάδων.

Παραπομπές
----------

1. ↑  [5] Οἴνωτρος δὲ ὁ τῶν παίδων νεώτατος Λυκάονι ἀρσένων Νύκτιμον τὸν ἀδελφὸν χρήματα καὶ ἄνδρας αἰτήσας ἐπεραιώθη ναυσὶν ἐς Ἰταλίαν, καὶ ἡ Οἰνωτρία χώρα τὸ ὄνομα ἔσχεν ἀπὸ Οἰνώτρου βασιλεύοντος. οὗτος ἐκ τῆς Ἑλλάδος ἐς ἀποικίαν στόλος πρῶτος ἐστάλη: ἀναριθμουμένῳ δὲ ἐς τὸ ἀκριβέστατον οὐδὲ ἐκ τῶν βαρβάρων οὐδένες πρότερον ἢ Οἴνωτρος ἀφίκοντο ἐς τὴν ἀλλοδαπήν. Παυσανία Αρκαδικά

Πηγές
-----

* *Πατριδογνωσία*, ένθετο εφημερίδας *Έθνος της Κυριακής, τεύχος 84 Κυριακής 21 Σεπτεμβρίου 2003.*